stanford-oval/wikipedia huggingface dataset:
חובבות רדיו
רישיון שידור

על מנת להפוך לחובב רדיו, אין די ברכישת ציוד והרכבתו. ברחבי העולם חובבים רבים, ודי במעט אי-זהירות או אי-התחשבות כדי ששידורו של אחד יפריע לקליטה של אחר. רק אם חובב לא יידע כיצד להפעיל את ציודו בצורה נאותה, הוא יוכל לגרום לשיבושים בכלי התקשורת הסובבים אותו (כמו ליקוי בקליטה של אחת הטלוויזיות בקרבתו). מסיבות אלה ושיקולים נוספים, הוסכם לחקוק כי אדם הרוצה לבנות ולהפעיל תחנת שידור יהיה חייב להוכיח את יכולתו לעשות כן. דרך אחת לרכישת הרישיון היא על ידי בחינה הנערכת מטעם הרשות המספקת את הרישיון.
בישראל, משרד התקשורת הוא שמונה לספק את הרישיון. הנהלת שירותי ההנדסה במשרד התקשורת קבעה את התנאים לקבלת הרישיון. בתנאים שהציב המשרד, נכתב:
...על-פי פקודת הטלגרף האלחוטי - יש להצטייד ברישיון המנהל הכללי של משרד התקשורת, בטרם יותקן או יופעל מתקן רדיו.
.
על המועמד להוכיח ידיעות בנושאים הבאים:
יסודות תורת החשמל
יסודות האלקטרוניקה
הכרת נוהלי הקמת קשר
מתן רישיון כזה מותנה בעמידה בבחינה הכוללת את סעיפים אלה. בבחינה הראשונה דרושה ידיעה רק בראשי פרקים בסיסיים באלקטרוניקה ובתקשורת, זאת כדי לאפשר לחובב המתחיל ללמוד מתוך ניסיון של הפעלת תחנת שידור קטנה ומוגבלת. לכן, רישיון בדרגה ג' מקנה לבעליו זכות להפעיל משדר בעל הספק של 100 ואט בתחומי התדר הגבוה ב-80, 40, 20, 15 ו-10 מטר, וכן גישה לתחומי התדר הגבוה והאולטרה גבוה (ראו פירוט נוסף בפסקה "גלי הרדיו"), בכל אופני השידור שירצה. למרות הקשר באיתות מורס באמצעות משדר בעל עוצמה חלשה, איכות הקשר תלויה בעיקר באנטנה; לעיתים קרובות החובבים מצליחים להתקשר עם עמיתיהם בקצה השני של העולם באמצעות משדרים חלשים מאוד, בעלי עוצמה של 10 ואט ואף פחות מכך.
בארץ, כמו ברוב העולם, כבר אין דרישה ללימודי קוד מורס. למרות זאת, מורס ממשיך להיות שיטת קשר פופולרית.
ראו גם

מפעיל תחנת חובבים
OSCAR
החובב הצעיר
לקריאה נוספת

"תקשורת חובבי הרדיו", ספר על חובבות הרדיו בישראל, מאת אגודת חובבי הרדיו בישראל, 1987.
"יסודות התקשורת והאלקטרוניקה לחובבי רדיו", האוניברסיטה הפתוחה, 1990.
"ידידות על הגל", מאת עמי גדליה, יצא ב-1994 בהוצאת כרטא בעקבות היכרותה עם בתו ובנו של משה אינגר, יו"ר אגודת חובבי הרדיו בישראל. באותו זמן הייתה הספרנית בספרייה בה נהגו לבקר השניים; דרכם הכירה את חובבות הרדיו, וכתבה את הספר על בסיס דברים שלמדה מהם, וכמו כן גם מפרי דמיונה.
"החובב הצעיר, אלקטרוניקה פופולרית לנוער החובב", עורך ע' שרמר, הוצאת י' מרכוס ושות' 1972.
הערות שוליים

↑  Eberhard Sengpiel, Conversion of the radio frequency to wavelength and vice versa speed of light table chart, www.sengpielaudio.com
↑  "שבעים וחמש שנים בחובבות הרדיו", מאת אגודת חובבי הרדיו באוקיינוס האטלנטי (באנגלית)
↑  "Early Radio Astronomy: The Ham Radio ", מאת NRAO (באנגלית)
↑  "A Brief History of Amateur Satellites", מתוך האתר של AMSAT, האגודה הבינלאומית ללווייני חובבי הרדיו (באנגלית)
↑  "Ham Population There are nearly 3 million ham radio operators around the world
↑  Hamdata FCC Information Statistics by dxzone.com
| --- | --- |
בקרת זהויות :  NLI: 987007294754405171  GND: 4001623-7  LCCN: sh85004123  NDL: 00924006 
אנטנה לתדר גבוה אצל חובב רדיו ביקיר שבשומרון
גוליילמו מרקוני, חובב הרדיו הראשון בהיסטוריה
טיטניק
חובב רדיו ליד משדר ישן
סימן ההיכר הבינלאומי של חובבי הרדיו: מעוין המכיל דיאגרמה מפושטת שמייצגת מעגל חשמלי - בה מוצגים הרכיבים הבסיסיים ליצירת קשר רדיו: אנטנה, סליל השראה והארקה
כרטיס חיוג של בזק מ-1998, המציין 50 שנים לחובבות הרדיו בישראל
מועדון חובבי הרדיו בתל אביב (צולם בשנות החמישים)
האנדרטה ביער חובבי הרדיו
במסגרת ימי שדה שמארגנים האגודות והמועדונים השונים, מתרגלים כיצד לפעול בעת חירום. האנטנות והציוד שבתחנת הרדיו הזאת (שהוקמה באוהלים זמניים), פועלים על אנרגיה סולארית, ובכך ניתנים לניידות.
חובב מציג את שלל התעודות בהן זכה
התעודות המחולקות בישראל
מהדורות הגל לדורותיו
יומן מלחמה עם מכתבי ג'ק האמש אל אינגבורג בכמן

אינגבורג בכמן וג'ק האמש (שניהם במרכז). ראשונה מימין אחותה איזולד ומשמאלה חברה
יומן מלחמה – עם מכתבים מג'ק האמש אל אינגבורג בכמן (בגרמנית: Kriegstagebuch – Mit Briefen von Jack Hamesh am Ingeborg Bachmann), הוא מונוגרפיה שערך הנס הולר (גר'), שהפכה לספר. הם כוללים את יומנה של אינגבורג בכמן, המתאר את התפתחות הרומן שהתקיים בינה לבין חייל מארץ ישראל ששירת בצבא הבריטי בזמן מלחמת העולם השנייה ואחריה, בצירוף מכתביו אליה.
קורות המפגש בין השניים

אינגבורג בכמן הייתה בין המשוררות והסופרות החשובות והבולטות ביותר בשפה הגרמנית במחצית השנייה של המאה ה-20. בכמן התגוררה בצעירותה בדרום אוסטריה, ליד משולש הגבולות אוסטריה-איטליה-סלובניה. עם תם המלחמה, היה אזור זה נתון תחת שליטה בריטית, ובכמן הצעירה נזקקה לאישור מעבר משלטונות הצבא. החייל הבריטי שטיפל בבקשתה וראיין אותה, היה חייל יהודי מארץ ישראל בשם יעקב חמיש שנקרא אז ג'ק האמש. הוא עלה בשנת 1938 כפליט מאוסטריה לארץ ישראל, התגורר במספר קיבוצים, התנדב בשנת 1942 לצבא הבריטי, ושימש כנהג ביחידת תובלה. עקב שליטתו בשפה הגרמנית כשפת אם, הוצב עם סיום המלחמה לשרת ביחידת ביטחון שדה (.F.S.S) שטיפלה באזרחי המקום. הפגישה המקרית הזו בין השניים, הובילה לרומן שנמשך כשנה, ולאחר שחזר לארץ ישראל, לחליפת מכתבים שנמשכה כשנה נוספת ונפסקה מסיבה בלתי ידועה.
הביטוי הספרותי של היחסים בין השניים

הרומן וחליפת המכתבים בין השניים, קיבלו ביטוי ביומנה של בכמן, ובחלק מכתיבתה במשך הזמן. לאחר מותם של השניים, מכתבים אלה של חמיש לבכמן, נמצאו במהלך שנות ה-90 של המאה ה-20 בבית משפחת בכמן, ודמותו של החייל ג'ק האמש היוותה תעלומה למבקרי וחוקרי הספרות שעסקו בכתביה, ובשוליהם גם בדמותו, אגב תהייה מי היה. בשנת 1997 המשפחה ניסתה לאתר את האמש או בני משפחתו בישראל, באמצעות מודעת חיפוש קרובים בעיתון "חדשות ישראל", אך לשווא. בשנת 2005, פרסם כתב העת Modern Poetry in Translation – כתב עת שהוקדש לתרגום שירה מגרמנית לאנגלית – דפים מיומנה של בכמן בצירוף מכתב מג'ק האמש. בשנת 2008, פרסם כתב העת הזה עוד 2 מכתבים של ג'ק האמש לבכמן. בהמשך לפרסומים אלה, כתב החוקר הנס הולר בשנת 2009 מונוגרפיה אודות בכמן, בה התייחס גם למכתביו של החייל הבריטי האלמוני לעת ההיא. באפריל 2010 יצא לאור הספר "יומן מלחמה עם מכתביו של ג'ק האמש לאינגבורג בכמן". בעקבות הפרסום הזה, אחיה של בכמן, היינץ, התראיין לדר שפיגל ומסר, שאם לא יימצאו יורשיו של ג'ק האמש, הם יעבירו את התמלוגים ממכירת הספרים לקהילה היהודית בווינה. מאוחר יותר באותה שנה, בעזרת שגרירות ישראל בווינה, הצליחו לאתר את משפחתו של האמש בישראל. או אז, התפרסמה בשנת 2011 מהדורה מעודכנת של הספר בגרמנית, שתורגמה באותה שנה לאנגלית.
בעקבות תרגום הספר לאנגלית, תורגם הספר במהלך השנים גם לשפות הבאות: צרפתית, ספרדית, הולנדית, פולנית, איטלקית, ודנית. בשנת 2015 התגלו עוד שלושה מכתבים של האמש, ועוד מכתב אחד של בכמן אליו, שחזר לשולחת עקב כתובת לא ידועה. ייתכן שזו הייתה הסיבה להפסקת חליפת המכתבים ביניהם.
בשנת 2022, יצא לאור הספר בעברית. המהדורה העברית כללה כבר את המכתבים שהתגלו ב-2015, וגם פואמה שכתבה בכמן להאמש ואשר צורפה למכתב ששלחה אליו וחזר בחזרה. מכתבים אלה לרבות הפואמה, פורסמו בלעדית במהדורה בעברית.
אינגבורג בכמן נולדה בשנת 1926 והלכה לעולמה בשנת 1973 בשריפה שפרצה בדירתה ברומא. יעקב חמיש (ג'ק האמש) נולד בשנת 1920, והלך לעולמו בישראל בשנת 1987
תוכן המהדורה העברית של הספר

לספר במהדורתו העברית חמישה פרקים ודברי הקדמה:
הערת המתרגמת והעורכים
יומן מלחמה – דפי יומן של אינגבורג בכמן
מכתבים אל אינגבורג בכמן – ג'ק האמש
מכתבים נוספים שנתגלו – ובהם מכתב ושיר של בכמן להאמש
אחרית הדבר – הנס הולר
סיפור על ספר – יגאל חמיש
ראו גם

אינגבורג בכמן
הערות שוליים

↑  שרון אס, המשוררת לא השתתקה, באתר הארץ, 6 באוגוסט 2007
↑  רות אלמוג, המשותף לנו הוא האופל: סיפור אהבתם של המשוררת האוסטרית אינגבורג בכמן והמשורר היהודי פאול צלאן, באתר הארץ, 28 באוגוסט 2008
1 2 3   עופר אדרת, מי היה ג׳ק האמש, מאהב מסתורי של משוררת נודעת? מתברר שיעקב חמיש מאשדוד, באתר הארץ, 2 בנובמבר 2022
↑  Ingeborg Bachmann, Ingeborg Bachmann. A homage, Literature Museum
↑  Benjamin Ivry, Whatever Happened to Jack Hamesh?, Forward, June 17, 2010
↑  חדשות ישראל, 5 ספטמבר, 1997, N.R. 8458,
↑  Mike Lions, 2005. War Diary. Modern Poetry in Translation, Third Series Number Three. pp. 72-80
↑  Jack Hamesh, 2 letters from Palestine to Ingeborg Bachman. In: Modern Poetry in Translation, Third Series Number Nine – Palestine. pp. 45-54
↑  Hans Höller, 2009. Ingeborg Bachman Berlin, 2009
↑  Ingborg Bachmann. Kriegs-tagebuch Mit Briefenvon Jack Hamesh an Ingeborg Bachmann. Berlin 2010, 108 pages
↑  Es wareinÜberraschungsfund: Kultur Der Spiegel, 19/2010 p. 111
↑  Hans Höller (Edit.), War Diary – Ingeborg Bachmann with letters from Jack Hammesh. Seagull Books, 2011. 108 pages
↑  אינגבורג בכמן, יומן מלחמה – עם מכתביו של ג'ק האמש, באתר הקיבוץ המאוחד ספרית פועלים, אוקטובר, 2022
↑  אינגבורג בכמן, 2022. יומן מלחמה עם מכתביו של ג'ק האמש. תרגמה: טלי קונס, ספריית פועלים, עמ' 70–78.
↑  אינגבורג בכמן, 2022. יומן מלחמה עם מכתביו של ג'ק האמש. תרגמה: טלי קונס, ספריית פועלים, 113 עמ'.
עטיפת הספר במהדורתו העברית
יוסף היינה

יוסף היינה (1932 – 21 בספטמבר 2024) היה כדורגלן ישראלי, אשר שיחק בעמדת חלוץ מרכזי במספר קבוצות, אך מזוהה יותר מכולן עם מכבי נתניה, שם שיחק מאמצע שנות ה-50 עד אמצע שנות ה-60, והיה אחד השחקנים הבולטים בקבוצה בשנים אלו.
קריירה

היינה נולד בתל אביב ב-1932. הוא החל את דרכו ככדורגלן בקבוצת הנוער של קבוצת גדנ"ע יהודה, כלשאחר מכן בגיל בוגרים עבר לקבוצות מכבי חולון והכח תל אביב. ב-1955 נקנה על ידי מכבי נתניה, כאשר בקבוצה זו הפך לאחד השחקנים הבולטים עם השנים. הוא שיחק בשורות המועדון בעמדת החלוץ עד 1965 באופן סדיר, והפך לכובש המוביל של הקבוצה בתקופה זו. לקראת סוף הקריירה עבר למכבי חדרה, שם שיחק עונה אחת, לאחר מכן חזר למכבי נתניה, ושוחרר לבית"ר נתניה שם סיים את הקריירה.
במהלך הקריירה שלו שיחק גם בנבחרת ישראל בכדורגל.
במסגרת הקריירה ככדורגלן גם אימן בקבוצות הנוער של המועדון ובמכבי חדרה שימש כמאמן-שחקן (אנ'). במקביל לעבודתו בתחום הכדורגל, היה לו מקצוע כקצין כבאות, ראש צוות תחום כבאות, מפקד מערך הכבאות של נתניה, ולאחר מכן גם כמזכיר האיגוד הארצי של הכבאים בישראל. בשנת 2023, הוא קיבל הוקרה כיקיר העיר נתניה, בטקס מיוחד שנערך לכבודו לפני משחק של מכבי נתניה מול בני סכנין, כהוקרה על תרומתו הרבה למועדון במשך הזמן, כאשר תרם רבות לפיתוח הכדורגל בעיר ולמועדון מכבי נתניה לאורך השנים. ב-21 בספטמבר 2024, בגיל 92, נפטר היינה.
הערות שוליים

↑  יוסף היינה, באתר עיריית נתניה
↑  פוסט של מכבי נתניה, ברשת החברתית אינסטגרם
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
טורה אנדרה פלו

טורה אנדרה פלו (בנורווגית: Tore André Flo, נולד ב־15 ביוני 1973) הוא מאמן כדורגל ושחקן עבר נורווגי ששיחק בעמדת החלוץ המאמן כיום את קבוצת סוגנדל ב־Norwegian First Division.
היו לו 76 הופעות בנבחרת נורווגיה בכדורגל וכבש 23 שערים ושיחק בנבחרת במונדיאל 1998 וביורו 2000 והבקיע את השער הראשון לזכותה של נורווגיה בניצחון 2-1 נגד נבחרת ברזיל, ועזר לנבחרתו להעפיל לסיבוב השני במונדיאל 98.
במהלך הקריירה המקצועית שלו שיחק בסוגנדל, טרומסה ובראן בליגת העל הנורווגית, לפני שעבר לחו"ל ושיחק בצ'לסי. לאחר תקופה מוצלחת במועדון האנגלי, הוא נמכר לגלאזגו ריינג'רס תמורת 12 מיליון פאונד והפך לשחקן הנורווגי היקר ביותר. מאוחר יותר עבר פלו לשחק בסנדרלנד, רובור סיינה, וולרנגה ולידס יונייטד לפני שהודיע על פרישה במרץ 2008. מאוחר יותר הוא עשה שני קאמבקים: תחילה במילטון קינס דונס בנובמבר 2008 ולאחר מכן בקבוצת נעוריו סוגנדל במרץ 2011. באוגוסט 2012 הוא הודיע על פרישה ממשחק בפעם השלישית. לאחר מכן הוא הצטרף מחדש לצ'לסי כחבר בצוות האימון שלהם.
חיים מוקדמים

טורה אנדרה פלו נולד בכפר פלו ממחוז סטרין בסון או פיורנה, נורווגיה. הוא מגיע ממשפחה של כדורגלנים.
קריירת מועדונים > סוגנדל

פלו החל את הקריירה שלו בקבוצת הכדורגל החובבנית המקומית סטרין (Stryn TIL). ב־1993, הוא עבר לשחק בסוגנדל, כששיחק עם אחיו ג'וסטין וג'ארל. פלו ערך את הופעת הבכורה שלו בליגת העל הנורווגית ב־17 באפריל 1994 במשחק נגדת קבוצת טרומסה (Tromsø IL). כאשר סוגנדל נשרה מהליגה, פלו הועבר לטרומסה.
קריירת מועדונים > טרומסה

בטרומסה, פלו זכה להצלחה. הוא הבקיע 18 שערים בעונת 1995/1996, והיה מלך השערים של הקבוצה באותה עונה. הופעותיו באותה עונה הגיעו לשיא, כאשר פלו ערך את הופעת הבכורה שלו בנבחרת נורווגיה בכדורגל.
קריירת מועדונים > בראן

פלו עבר להתגורר בברגן ב־1996, על מנת לשחק בבראן. הוא המשיך לשחק היטב, כאשר הבקיע 28 שערים כששיחק בבראן. במהלך שנותיו בבראן, פלו הפך די במהרה לאחד הכובשים הטובים בנורווגיה. במחצית הראשונה של עונת 1997, לעומת זאת, הוא לא נחל הצלחה גדולה בעיניהם של רוב אוהדי בראן, אולי בגלל שראשו כבר היה בצ'לסי, בה חתם בנסיבות שנויות במחלוקת. עם זאת, הוא כבש שלושער במשחקו האחרון עבור בראן לפני שעזב לצ'לסי.
קריירת מועדונים > צ'לסי

פלו נרכש על ידי צ'לסי מהפרמייר ליג בסכום של 300,000 פאונד בקיץ 1997. הוא ערך את הופעת הבכורה שלו בצ'לסי במשחק נגד קובנטרי סיטי, והבקיע בהפסד 3-2 של קבוצתו. הוא כבש 15 שערים בעונת הבכורה שלו בצ'לסי, כולל שלושער בניצחון 6-1 על טוטנהאם הוטספר בוייט הארט ליין, וצמד בניצחון 6-2 על קריסטל פאלאס כאשר צ'לסי סיימה במקום הרביעי בפרמיירליג וזכתה בגביע הליגה ובגביע אירופה למחזיקות גביע. פלו תרם תרומה חשובה במיוחד בשלבים המתקדמים של הטורניר, כשכבש שני שערי חוץ מול ריאל בטיס ברבע הגמר.
שנה לאחר מכן, כשצ'לסי קראה תיגר על תואר האליפות, פלו הבקיע עשרה שערי ליגה, אך לא הרבה לשחק בהרכב בשל מדיניות הרוטציה של מי שהיה מאמן הקבוצה באותה עת ג'אנלוקה ויאלי, ובשל החתמתו של החלוץ האיטלקי פיירלואיג'י קזיראגי. הבלוז סיימו בסופו של דבר במקום השלישי, מה שאפשר להם לשחק בפעם הראשונה בליגת האלופות. פלו הבקיע 19 שערים בעונת 1999/2000, מה שהפך אותו למלך השערים של צ'לסי, ועזר למועדון לזכות בגביע האנגלי ולהגיע לרבע גמר ליגת האלופות, שם כבש פעמיים בניצחון 3-1 על ברצלונה בסטמפורד ברידג'. הוא הבקיע גם במשחק הגומלין נגד בארסה בקאמפ נואו, אך הקבוצה נוצחה בסופו של דבר 5-1 (התוצאה בתום 90 הדקות הייתה 3-1 לברצלונה, אך צ'לסי ספגה פעמיים בהארכה). בתחילת עונת 2000/2001, צ'לסי החתימה את החלוצים ג'ימי פלויד האסלביינק ואיידור גודיונסן, ולמרות שכבש שני שערים ובישל אחד במשחק החוץ נגד מנצ'סטר יונייטד שהסתיים בתוצאה 3-3, הוא שוב סופסל, מה שהוביל לבקשתו לעזוב את צ'לסי. הוא ערך 163 הופעות בקבוצה, (70 מתוכם כמחליף) והבקיע במדיה 50 שערים.
קריירת מועדונים > גלאזגו ריינג'רס

בנובמבר 2000, פלו נמכר לקבוצת גלאזגו ריינג'רס מליגת העל הסקוטית בסכום שיא דאז בעסקה של 12 מיליון פאונד (21,500,000 פאונד כיום), מה שהפך את פלו לשחקן הנורווגי היקר ביותר באותו זמן, ההחתמה היקרה ביותר של גלאזגו ריינג'רס, וההחתמה הגדולה ביותר של מועדון כדורגל סקוטי.
החתמתו יצרה ציפיות רבות, והוא החל את העונה היטב כאשר כבש בהופעת הבכורה שלו בניצחון 5-1 באולד פירם (הדרבי של גלאזגו) נגד סלטיק וכבש סה"כ 18 שערים ב־30 הופעות בליגה הסקוטית. עונתו השנייה בריינג'רס נחשבה לטובה ביותר שלו בסקוטלנד, כאשר כבש 22 שערים ב־42 משחקים, כולל הגול הראשון בגביע הליגה הסקוטית במשחק נגד איר יונייטד (Ayr United).
קריירת מועדונים > סנדרלנד

פלו נמכר לסנדרלנד ביום האחרון של חלון ההעברות לעונת 2002/2003 בליגה האנגלית. הגעתו של פלו הוכרזה ביחד עם החתמתו של החלוץ מרקוס סטיוארט, והעלות הכוללת של ההעברות נאמדה בכ-10 מיליון ליש"ט. המחירים האישיים לא נחשפו על ידי סנדרלנד, אם כי נתון של 8.2 מיליון פאונד עבור רכישתו של פלו צוטט בהרחבה בתקשורת. סנדרלנד אישרו בערוב הימים כי הוא נקנה תמורת 6.75 מיליון ליש"ט (11,700,000 ליש"ט כיום), מה שהפך אותו לרכישה השנייה היקרה ביותר של סנדרלנד. מאמנה של סנדרלנד, פיטר ריד, ספג אש במהלך כל קדם העונה בגלל כישלונו לרכוש חלוץ בעל שם גדול כמחליף לטווח ארוך של ניאל קווין המזדקן. תג המחיר הגבוה יחסית לשחקן ששיחק בסקוטלנד, והחתמתו ברגע האחרון, גרמה לאוהדים רבים ולא מעט מהפרשנים, ביניהם ג'ימי מונטגומרי, להאמין כי רכישתו של פלו ברגע האחרון הייתה מתוך פאניקה. הוא שוב כבש בהופעת הבכורה שלו נגד מנצ'סטר יונייטד, במשחק שהסתיים בתיקו 1-1.
היה מובן מהטקטיקה של סנדרלנד, כי המאמן פיטר ריד ציפה מפלו להיכנס למשבצת של קווין הוותיק (שפרש ממשחק פעיל בנובמבר 2002) כשחקן מטרה לכדורים ארוכים. פלו לא חש בנוח בתפקיד זה, והוא התקשה ליצור שיתוף פעולה עם עמיתו לקבוצה, החלוץ קווין פיליפס. כאשר ריד פוטר באוקטובר, והוחלף בידי הווארד ווילקינסון, פלו מיד סופסל במשחקו הראשון של ווילקינסון כמאמן הקבוצה, שכן ווילקינסון הטיל ספק בפומבי בכושרו של הנורווגי. פלו הצליח לפלס את דרכו חזרה להרכב הפותח, עד לפיטוריו של ווילקינסון במרץ. מחליפו של ווילקינסון, מיק מקארתי, לא נתן לפלו לשחק משחק שלם בכל אחד מתשעת המשחקים שנותרו לסיום העונה.
ב-33 הופעות בסנדרלנד, פלו הבקיע 6 שערים (4 מתוכם בפרמיירשיפ), וסיים רק 11 משחקי ליגה מתוך 23 בהרכב הפותח. סנדרלנד נשרה אל הליגה הראשונה של הפוטבול ליג, ועם חובות עצומים נאלצה למכור או לשחרר את רוב השחקנים בעלי השכר הגבוה. פלו שיחק משחק אחד בגביע הפוטבול ליג בעונת 2003/2004, אך בסתיו 2003, הוא נהפך להיות שחקן חופשי.
קריירת מועדונים > סיינה

פלו ניסה את מזלו ועבר לשחק באיטליה, כשהצטרף לעולה החדשה לסרייה א', רובור סיינה, בהעברה חופשית ב־2003. פלו שיחק בסיינה במשך 2 עונות, נחל הצלחה בכדורגל באיטליה, ועזר לקבוצה לטפס לצמרת הליגה לראשונה בתולדותיהם. הוא הראה רבגוניות מפתיעה, כאשר התבקש על ידי המאמן ג'וזפה פאפאדופולו לשחק בתפקיד נסוג של חלוץ שני, מאחורי אנריקו קייזה וניקולה ונטולה במקום בתפקידו הרגיל כחלוץ מרכזי. הוא הצטיין בעמדה זו והיה נוכח תמיד עבור קבוצתו במהלך עונת 2003/2004, כשהבקיע 8 שערים, ועזר לסיינה להימנע מירידת ליגה. הוא הבקיע את שערו הראשון בקבוצתו החדשה במשחק נגד אמפולי במחזור השלישי בליגה ב־20 בספטמבר. הגול הבא הגיע במשחק נגד רג'ינה קלצ'ו במחזור השישי בליגה ב־18 באוקטובר. לאחר מכן הוא הבקיע את שער הניצחון בניצחון הביתי 1-0 נגד אודינזה.
עונתו השנייה והאחרונה בסיינה הייתה פחות מוצלחת שכן פציעות ותחרות מול חלוצים אחרים גרמו לו לקבל פחות דקות משחק תחת הדרכתו של המאמן לואיג'י (ג'יג'י) סימוני. הוא הצליח להבקיע רק 5 שערים מתוך 17 משחקים בהם פתח במשך עונת 2004/2005, ושיחק עוד 5 משחקים כמחליף, למרות ששוב עזר לסיינה להימנע מירידת ליגה. הוא הבקיע את השער היחיד בניצחון ההיסטורי 1-0 שהיה הראשון אי פעם מול היריבה פיורנטינה. הוא הציג עוד הופעה מבריקה בנובמבר מול הפיינליסטית רומא בניצחון החוץ 2-1 כאשר כבש את 2 השערים עבור קבוצתו. הוא הבקיע צמד נוסף במשחק חוץ נגד קייבו ורונה בניצחון 3-1 בינואר, הוא גם כבש את ה-2-1 בתיקו 2-2 הביתי נגד מחזיקת הקופה איטליה, האלופה אינטר מילאנו.
קריירת מועדונים > ולרגנה

פלו חתם במועדון השאפתני וולרנגה מעיר הבירה אוסלו ביולי 2005. הוא חתם על חוזה עד לסיומה של עונת 2006. תקופתו בוולרגנה אופיינה בפציעות רבות שמנעו ממנו להשפיע בצורה יוצאת דופן. ולרנגה לא הציעה לו חוזה חדש בתום העונה, מה שהשאיר את פלו חופשי לחתום במועדונים אחרים.
קריירת מועדונים > לידס יונייטד

ב-3 בינואר 2007, חברו לקבוצה לשעבר, דניס וייז, הביא את פלו בחזרה לאנגליה, הפעם ללידס יונייטד, עם חוזה שנמשך עד סוף עונת 2006/2007 בפוטבול ליג צ'מפיונשיפ. פלו ערך את הופעת הבכורה שלו בחוץ כמחליף במדי הקבוצה מיורקשייר בתבוסה 3–1 של לידס מול וסט ברומיץ' אלביון בגביע ה-FA. שבוע מאוחר יותר, הבקיע פלו את שערו הראשון בלידס נגד אותה יריבה (ווסט ברום) אחרי 3 דקות בנגיחה במשחק ליגה שהסתיים בהפסד 3-2. הפציעה שהגיעה לאחר מכן מנעה מפלו להשפיע באופן משמעותי במהלך שאר העונה. על פי ההערכה, פלו היה אמור לעזוב את לידס עקב סעיף בחוזה שלו, אבל לידס החתימה את פלו על חוזה לשנה אחת כדי לעזור להם כששיחקו בליגת הפוטבול ליג הראשונה בעונת 2007/2008. הוא הצליח להבקיע רק 3 פעמים במהלך העונה בליגה, והכל כשעלה כמחליף מהספסל. פלו קיבל חסות מאוהדי לידס המפורסמים, הקייזר צ'יפס (להקה). פלו הודה בעבר שלידס תהיה כנראה הקבוצה האחרונה שלו לפני הפרישה. הוא הפך לחביב האוהדים גם מבלי לשחק כל כך הרבה עבור לידס. במרץ 2008, הודיע פלו על פרישתו ממשחק פעיל.
קריירת מועדונים > מילטון קינס דונס

ב-21 בנובמבר 2008, פלו חזר מפרישה וחתם על חוזה בקבוצת מילטון קינס דונס, שנמשך עד לסוף אותה עונה. הוא שיחק את משחקו הראשון בקבוצה כמחליף במשחק נגד סקונת'ורפ ב-6 בדצמבר 2008. הוא לא פתח באף משחק עד המשחק השלישי האחרון של העונה נגד וולסל. לפלו אף היה ביש מזל, כאשר החמיץ את הפנדל התשיעי בדו-קרב פנדלים מותח נגד סקונת'ורפ יונייטד, שמנע מ-MK דונס להגיע לגמר הפלייאוף של הליגה הראשונה ב-2009 בוומבלי. ב־19 במאי 2009, פלו שוחרר מחוזהו במילטון קינס דונס.
קריירת מועדונים > סוגנדל

ב-2011, שנתיים לאחר פרישתו, ביצע פלו במפתיע קאמבק שני למשחק פעיל במדי העולה החדשה לליגת העל הנורווגית סוגנדל. משחקו הראשון היה כמחליף נגד רוזנבורג ב־30 ביולי. במשחקו הראשון כשחקן הרכב במחזור האחרון לעונה, הוא הבקיע צמד בניצחון 2-1 על אלופת הליגה מולדה, שאומנה אז על ידי אולה גונאר סולשיאר.
קריירה בינלאומית

פלו רשם 76 הופעות בנבחרת נורווגיה בכדורגל וערך את הופעת הבכורה שלו בתיקו 0–0 עם נבחרת אנגליה בכדורגל. הוא הבקיע 23 שערים, מה שהפך אותו למבקיע הרביעי בטיבו בנבחרת, ביחד עם אולה גונאר סולשיאר. הוא זכה לכינוי "פלונאלדו" (משחק מילים מובהק על רונאלדו, אחד מהחלוצים הטובים בעולם) כאשר נורווגיה הביסה את ברזיל 4-2 במשחק ידידות. פלו שיחק עבור נורווגיה במונדיאל 1998, והבקיע גול בניצחון 2-1 נגד מחזיקת הגביע ברזיל כאשר הם העפילו לסיבוב השני. פלו בחר לפרוש מכדורגל בינלאומי ב-2004, והחליט להתמקד במשפחתו.
סגנון משחק

פלו היה חלוץ חזק, זריז, גבוה, עוצמתי ופיזי שלמרות גודלו, היה גם בעל טכניקת משחק טובה.
קריירת אימון

לאחר שפרש ממשחק פעיל ב־2012, פלו חזר לקבוצתו לשעבר צ'לסי כשגריר של המועדון וכמאמן באקדמיה של הקבוצה (צוות הפיתוח והאקדמיה של צ'לסי), ועבד עם צוותי הפיתוח שלהם לנוער, לרוב עד גיל 14. מאוחר יותר הוא קודם למאמן טכני של שחקנים מושאלים השייכים לצ'לסי.
ב-17 בנובמבר 2021, פלו הוכרז כמאמנה החדש של סוגנדל בנורווגיה בעונת 2022, בקבוצה בה החל וסיים את קריירת המשחק שלו.
חיים אישיים

פלו בא ממשפחה של כדורגלנים, כאשר שבעה מבני משפחתו שיחקו בליגת העל הנורווגית. אחיו ג'וסטיין פלו ובן דודו הווארד פלו שיחקו גם הם במספר מועדונים בחו"ל וייצגו גם הם את נבחרת נורווגיה. האחים קיין רון פלו וג'ארל פלו שיחקו בליגת העל הנורווגית במולדה וסוגנדל, בהתאמה. נוסף על כך, בנו של קייל רון, אורליק פלו ואחיינו של הווארד פר-אגיל פלו (Per-Egil Flo) שיחקו גם הם בסוגנדל בליגת העל הנורווגית.
טורה אוהד של בירמינגהאם סיטי.
ב-2010 הקימו פלו ומאמן הכדורגל שון פוקנר אקדמיית כדורגל בברקשיר. הם מאמנים ילדים בגילאי 5-17 בבתי ספר, מועדונים ומחנות בחופשות. פלו אימן במשך מספר סשנים.
יאנט אוטסן

יאנט אוטסן גריי (בהולנדית: Jeanette Ottesen Gray; נולדה ב-30 בדצמבר 1987) היא שחיינית דנית, היא אלופת עולם במשחה ל-100 מטר חופשי (שנגחאי 2011) ובמשחה ל-50 מטר פרפר (ברצלונה 2013). היא זכתה ב-18 מדליות ב-4 אליפויות אירופה בשחייה (בריכת 25 מטר), מהן 7 זהב, 6 כסף ו-5 ארד.
ביוגרפיה

אוטסן נולדה בלינגבי-טארבק ליד קופנהגן.
ביוגרפיה > 2004

באולימפיאדת אתונה (2004) סיימה אוטסן במקום 18 במשחה ל-100 מטר חופשי בתוצאה של 56.17 שניות, במקום 22 במשחה ל-50 מטר חופשי בתוצאה של 25.95 שניות ובמנקום תשיעי במשחה שליחות 4x100 מטר מעורב בתוצאה של 4:08.89 דקות, כשחיינית אחרונה היא שחתה ב"זינוק שליחות" תוצאה של 55.51 שניות.
ביוגרפיה > 2005

באליפות העולם בשחייה שנערכה במונטריאול, קנדה בשנת 2005 סיימה אוטסן במקום 20 במשחה ל-50 מטר פרפר בתוצאה של 27.49 שניות, במקום 27 במשחה ל-100 מטר חופשי בתוצאה של 57.23 שניות, במקום 29 במשחה ל-50 מטר חופשי בתוצאה של 26.51 שניות, במקום 29 במשחה ל-100 מטר פרפר בתוצאה של 1:02.23 דקות. נוסף לכך, היא סיימה במקום 11 במשחה שליחות 4x100 מטר חופשי בתוצאה של 3:51.81 דקות ובמקום 15 במשחה שליחות 4x100 מטר מעורב בתוצאה של 4:11.54 דקות.
ביוגרפיה > 2006

באליפות אירופה בשחייה שנערכה בבודפשט בשנת 2006 סיימה אוטסן במקום תשיעי במשחה ל-50 מטר פרפר בתוצאה של 27.08 שניות, במקום 19 במשחה ל-50 מטר חופשי בתוצאה של 26.05 שניות, במקום 20 במשחה ל-100 מטר פרפר בתוצאה של 1:00.93 דקות, במקום 25 במשחה ל-100 מטר חופשי בתוצאה של 56.83 שניות ובמקום שמיני במשחה שליחות 4x100 מטר מעורב בתוצאה של 4:10.31 דקות.
ביוגרפיה > 2007

באליפות העולם בשחייה שנערכה במלבורן, אוסטרליה בשנת 2007 סיימה אוטסן במקום 11 במשחה ל-50 מטר פרפר בתוצאה של 26.95 שניות, בשלב המוקדמות היא קבעה תוצאה של 26.81 שניות ועלתה מהמקום השישי לשלב חצי הגמר, במקום 17 במשחה ל-100 מטר חופשי בתוצאה של 55.99 שניות, במקום 19 במשחה ל-100 מטר פרפר בתוצאה של 1:00.04 דקות ובמקום 24 במשחה ל-50 מטר חופשי בתוצאה של 26.28 שניות. נוסף לכך, היא סיימה במקום 15 במשחה שליחות 4x100 מטר מעורב בתוצאה של 4:08.42 דקות.
ביוגרפיה > 2008

באליפות אירופה בשחייה שנערכה באיינדהובן, הולנד במרץ 2008, סיימה אוטסן במקום שישי במשחה ל-50 מטר פרפר בתוצאה של 26.89 שניות, במקום עשירי במשחה ל-100 מטר פרפר בתוצאה של 59.67 שניות, במקום 11 במשחה ל-50 מטר חופשי 25.62 שניות ובמקום שביעי במשחה שליחות 4x100 מטר חופשי בתוצאה של 3:47.27 דקות.
ביוגרפיה > 2008 > אולימפיאדת בייג'ינג

באולימפיאדת בייג'ינג (2008) סיימה אוטסן במקום חמישי במשחה ל-100 מטר חופשי בתוצאה של 54.06 שניות, בשלב המוקדמות היא קבעה תוצאה של 54.04 שניות, במקום 11 במשחה ל-50 מטר חופשי בתוצאה של 24.86 שניות, בשלב המוקדמות היא קבעה תוצאה של 24.83 שניות ובמקום 15 במשחה ל-100 מטר פרפר בתוצאה של 59.29 שניות, בשלב המוקדמות היא קבעה תוצאה של 58.44 שניות.
ביוגרפיה > 2008 > אלופת אירופה (בריכת 25 מטר)

באליפות אירופה בשחייה (בריכת 25 מטר) שנערכה ברייקה שבקרואטיה בדצמבר 2008 זכתה אוטסן ב-4 מדליות, 1 זהב, 2 כסף ו-1 ארד. מדליית זהב, במשחה ל-100 מטר פרפר בשיא תחרות ובשיא דני חדש של 56.70 שניות, מדליות כסף, במשחה ל-100 מטר חופשי בשיא דני חדש של 52.08 שניות ובמשחה ל-50 מטר פרפר (25.54 שניות) ומדליית ארד במשחה ל-50 מטר חופשי (24.05 שניות).